CELEX: 32021R1771
Language: sl
Date: 2021-10-07 00:00:00
Title: Uredba Komisije (EU) 2021/1771 z dne 7. oktobra 2021 o spremembi Priloge I k Uredbi Evropskega parlamenta in Sveta (ES) št. 396/2005 glede listov redkve (Besedilo velja za EGP)

8.10.2021   
               
               
                  SL
               
               
                  Uradni list Evropske unije
               
               
                  L 356/30
               
            
         UREDBA KOMISIJE (EU) 2021/1771
         z dne 7. oktobra 2021
         o spremembi Priloge I k Uredbi Evropskega parlamenta in Sveta (ES) št. 396/2005 glede listov redkve
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 4 Uredbe,
         ob upoštevanju naslednjega:
         
                     (1)
                  
                  
                     Proizvodi rastlinskega in živalskega izvora, za katere v skladu z določbami Uredbe (ES) št. 396/2005 veljajo mejne vrednosti ostankov pesticidov (v nadaljnjem besedilu: MRL), določene z navedeno uredbo, so navedeni v Prilogi I k navedeni uredbi.
                  
               
                     (2)
                  
                  
                     Z Uredbo Komisije (EU) 2018/62 (2) je bil v del B Priloge I med drugim vključen proizvod „listi redkve“, ki je bil uvrščen pod proizvod „listnati ohrovt“ iz dela A navedene priloge. Tako MRL za listnati ohrovt veljajo tudi za liste redkve.
                  
               
                     (3)
                  
                  
                     Ker ob sprejetju Uredbe (EU) 2018/62 podatki o preizkusu za ugotavljanje ostankov niso bili na voljo za potrditev, ali bi bila ta razvrstitev ustrezna, je bilo z Uredbo Komisije (EU) 2018/1049 določeno prehodno obdobje (3). Da bi države članice lahko pripravile take podatke, je bila vnesena opomba, povezana s proizvodom „listi redkve“, s katero je bil ta proizvod izvzet iz uporabe MRL za „listnati ohrovt“ do 31. decembra 2021.
                  
               
                     (4)
                  
                  
                     Ker so države članice, ki pripravljajo take podatke, Komisijo pred kratkim obvestile, da pri pripravi podatkov prihaja do zamude, bi bilo treba zadevno prehodno obdobje podaljšati za nadaljnja tri leta, da se omogočita dokončanje preizkusov in njihova ocena.
                  
               
                     (5)
                  
                  
                     Prilogo I k Uredbi (ES) št. 396/2005 bi bilo zato treba ustrezno spremeniti.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            V delu B Priloge I k Uredbi (ES) št. 396/2005 se opomba 3 nadomesti z naslednjim:
            
                        „(3)
                     
                     
                        MRL se za liste redkve uporabljajo od 1. januarja 2025.“.
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 7. oktobra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 70, 16.3.2005, str. 1.
         
            (2)  Uredba Komisije (EU) 2018/62 z dne 17. januarja 2018 o nadomestitvi Priloge I k Uredbi Evropskega parlamenta in Sveta (ES) št. 396/2005 (UL L 18, 23.1.2018, str. 1).
         
            (3)  Uredba Komisije (EU) 2018/1049 z dne 25. julija 2018 o nadomestitvi Priloge I k Uredbi Evropskega parlamenta in Sveta (ES) št. 396/2005 (UL L 189, 26.7.2018, str. 9).